
AMCAN(ION)
· Cyflwyno’r cysyniad o hawliau dynol.
· Ystyried yr egwyddor o gyfrifoldebau.

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i: 
· Ddangos ymwybyddiaeth o hawliau dynol, gan gynnwys hawliau a chyfrifoldebau plant yn y Gymru gyfoes, yn seiliedig ar bolisi ac arfer cyfredol.
· Dangos dealltwriaeth o hawliau ym maes cyfiawnder cymdeithasol, ac mewn amrywiaeth o gyd-destunau a sefyllfaoedd, a dangos ymwybyddiaeth o rwystrau a phroblemau a allai godi.
· Deall deddfwriaeth allweddol yng Nghymru yn ymwneud â hawliau a diogelu plant ac oedolion.
· Trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o ffynonellau gwybodaeth, gan gynnwys TGCh, a chyflwyno’u gwaith ar y lefel briodol.  

CYNNWYS DANGOSOL

· Trosolwg o’r persbectif hanesyddol y deilliodd hawliau unigolion ohono, yn cynnwys astudiaeth o’r Datganiad Cyffredinol o Hawliau Dynol a Chonfensiwn y Cenhedloedd Unedig ar Hawliau'r Plentyn.  
· Archwiliad o strategaeth a pholisi perthnasol a chyfredol Llywodraeth Cymru.
· Trafodaeth ar rôl ysgolion, teuluoedd, cymunedau ac asiantaethau o ran sicrhau cyflawni hawliau unigolion a chyfiawnder cymdeithasol.
· Cyflwyniad i’r cysyniad o ddiogelu, yn cynnwys materion yn ymwneud ag e-ddiogelwch.
· Dilemâu ym maes hawliau yn cynnwys gwrthdaro buddiannau, hawliau nad ydynt efallai’n ymddangos eu bod er budd yr unigolyn yn y tymor hir, a delio â gwrthdaro buddiannau.

STRATEGAETH DYSGU AC ADDYSGU

Bydd darlithoedd yn cyflwyno’r myfyrwyr i’r cysyniadau, yr egwyddorion a’r arferion perthnasol. Defnyddir gweithgareddau ymarferol i gefnogi cymhwyso, trafod a gwerthuso’n feirniadol y cysyniadau, yr egwyddorion a’r arferion. 
Dyrennir yr addysgu fel a ganlyn i gyflwyno’r modwl: 
	Math o weithgaredd
	Oriau
	Canran

	Dysgu ar yr amserlen
	30
	15%

	Dysgu annibynnol

	85%

	Dysgu drwy leoliadau

	200
	100%


ASESU

Elfen Asesu 1 - 100%

Pamffled (3000 o eiriau) 

Crynodeb o’r Asesiad
	Math o weithgaredd

	Arholiad ysgrifenedig
	

	Gwaith cwrs
	100%

	Ymarferol
	

	CYFANSWM 
	100%









ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy


	
	Nac ydy


	Os ydy, rhowch fanylion yn gryno (dim mwy na 100 o eiriau):

Dinasyddiaeth fyd-eang, stiwardiaeth amgylcheddol a syniadau ar gyfer y dyfodol

Gwerthuso’r effeithiau a’r cydgysylltiadau rhwng gweithgareddau cenedlaethau, grwpiau demograffig a diwylliannau gwahanol, gan gydnabod y gall fod tensiynau a ffactorau cystadleuol rhyngddynt.

Caiff myfyrwyr eu cyfeirio at ystod o e-lyfrau, papurau ymchwil a gwefannau ychwanegol, dwyieithog lle bo modd, yn ystod darlithoedd.

Lle bo modd darperir deunyddiau ac adnoddau dysgu dwyieithog ar-lein.


